கேள்வி: கண் (பின்னொட்டு) என்பது என்ன?
பதில்: கண் என்னும் சொல் சொல்லின் பின்-ஒட்டாக அமைந்து முன்னொட்டின் இருப்பிடமாய் வெவ்வேறு பொருள்களை உணர்த்துகின்றன. * இடுக்கண் என்பது இடர்ப்பாடு. இது சூழல் நெருக்கடியில் இடுக்குப்படுவதால் தோன்றும் மன உளைச்சல். 'இடுக்கண் அழியாமை' திருக்குறளில் வரும் ஓர் அதிகாரம். * இன்கண் என்பது இன்பம். இது உடலின்பம். இன்கண் உடைத்து அவர் பார்வை, பிரிவு உணர்த்தும் புன்கண் உடைத்தால் புணர்வு (திருக்குறள் 1152) * உறுகண் என்பது பிறரைத் துன்புறுத்துதல் உயிர்க்கு உறுகண் செய்யாமை மாசற்றார் கோள் (திருக்குறள் 261) * தறுகண் என்பது படைமுகத்து அஞ்சாமை பேராண்மை என்ப தறுகண் (திருக்குறள் 773) * புன்கண் என்பது துன்பம். இது உடல் படும் துன்பம். * வன்கண் என்பது கல்நெஞ்சம். புன்கண்ணை வாழி மருள் மாலை எம் கேள் போல்வன்கண்ணதோ நின் துணை (திருக்குறள் 1222)